# Conca de l'Uvs Nuur

La conca de l'Uvs Nuur (en mongol: Увс нуурын хотгор) és una conca endorreica, que en la seva major part es troba a les províncies de Khövsgöl, Uvs i Zavkhan, a Mongòlia, i una petita part en la república de Tuvà, a Rússia. Va ser declarada com a Patrimoni de la Humanitat per la UNESCO l'any 2003, sent un lloc transfronterer que abasta una àrea protegida de 898.063'5 ha i una zona de respecte de 170.790 ha.
El llac Uvs Nuur és el centre d'aquesta conca que abasta una àrea de 700.000 km² i alberga una de les zones millor conservades d'estepa d'Euràsia. En aquesta zona els deserts més septentrionals s'uneixen amb la tundra més meridional. A més del llac Uvs Nuur, la conca comprèn altres petits llacs, entre ells el llac Üüreg Nuur, que se situa a 1.450 metres d'altitud.

## Arqueologia

La importància de Conca de l'Uvs Nuur rau principalment en el seu patrimoni cultural i és el lloc més important a l'Àsia central per la concentració d'artefactes arqueològics no estudiats, especialment els seus túmuls, i escultures de pedra, que són restes d'assentaments medievals i temples budistes. Hi ha uns 20.000 túmuls, molts d'ells que són més antics que les piràmides d'Egipte.
La Conca va ser nominada com a Patrimoni de la Humanitat el 1995 com «una de les majors conques intactes a l'Àsia central, on es poden trobar 40.000 jaciments arqueològics de tribus nòmades històricament famoses com els escites, els turcs i els huns».

## Biodiversitat

La depressió està situada a la frontera entre Mongòlia i Rússia, i té una superfície de poc més de 10.000 km2. El terreny abasta una àmplia variació de climes, incloent-hi glaceres, tundra alpina, prats subalpins, i vastes àrees de taigà a les muntanyes. També hi ha estepes boscoses, estepes sense arbres, deserts semiàrids, i dunes de sorra. És un hàbitat natural altament diversificat.
Per la seva ubicació a la cúspide dels terrenys de Sibèria i l'Àsia central, la flora i la fauna presenten una gran biodiversitat de latituds mitjanes. Les espècies animals que habiten a les muntanyes i la tundra, com el cabirol de Sibèria, i el gall nival de l'Altai, hi són presents, així com la pantera de les neus en perill d'extinció, o els habitants de la taigà, com ara el cérvol comú de l'Europa Oriental, el linx i el golut. A l'estepa habiten Melanocorypha mongolica, la grua damisel·la i esciúrids siberians de cua llarga. En la zona del desert es troben otídids i Meriones meridianus. El nombre d'espècies d'aus és d'unes 359. Atès que la depressió és una àrea protegida, moltes espècies extintes en altres regions han trobat refugi a l'indret.

## Població

La densitat de població és baixa a la Conca. La manca de la indústria i la dependència dels habitants de les formes tradicionals de vida, com ara el pasturatge nòmada, han tingut poc impacte en el paisatge i han permès que l'ecosistema es mantingui relativament lliure dels efectes negatius que la presència humana pot comportar. Tant la zona russa com les parts de Mongòlia, de la depressió, són llar de pastors nòmades.

## Llista d'indrets

Les dotze localitzacions d'aquest lloc natural, Patrimoni de la Humanitat són:
| Codi | Nom | Lloc | Coordenades | Superfície |
| 769-001 | Taiga Mongun | Federació Russa | 50° 12′ N, 90° 12′ E﻿ / ﻿50.200°N,90.200°E﻿ / 50.200; 90.200﻿ (Llac Uvs: Taiga Mongun) | 1589 Ha |
| 769-002 | Ubsu-Nur | Federació Russa | 50° 37′ N, 93° 08′ E﻿ / ﻿50.617°N,93.133°E﻿ / 50.617; 93.133﻿ (Llac Uvs: Ubsu-Nur) | 4490 Ha |
| 769-003 | Oroku-Shinaa | Federació Russa | 50° 37′ N, 94° 00′ E﻿ / ﻿50.617°N,94.000°E﻿ / 50.617; 94.000﻿ (Llac Uvs: Oroku-Shinaa) | 28750 Ha |
| 769-004 | Aryskannyg | Federació Russa | 50° 40′ N, 94° 44′ E﻿ / ﻿50.667°N,94.733°E﻿ / 50.667; 94.733﻿ (Llac Uvs: Aryskannyg) | 15000 Ha |
| 769-005 | Jamaalyg | Federació Russa | 50° 15′ N, 94° 45′ E﻿ / ﻿50.250°N,94.750°E﻿ / 50.250; 94.750﻿ (Llac Uvs: Jamaalyg) | 800 Ha |
| 769-006 | Tsugeer els | Federació Russa | 50° 05′ N, 95° 15′ E﻿ / ﻿50.083°N,95.250°E﻿ / 50.083; 95.250﻿ (Llac Uvs: Tsugeer els) | 4900 Ha |
| 769-007 | Ular | Federació Russa | 50° 32′ N, 95° 38′ E﻿ / ﻿50.533°N,95.633°E﻿ / 50.533; 95.633﻿ (Llac Uvs: Ular) | 18000 Ha |
| 769-008 | Tsagan shuvuut | Mongòlia | 50° 19′ N, 91° 09′ E﻿ / ﻿50.317°N,91.150°E﻿ / 50.317; 91.150﻿ (Llac Uvs: Tsagan shuvuut) | 23170 Ha |
| 769-009 | Turgen | Mongòlia | 49° 46′ N, 91° 22′ E﻿ / ﻿49.767°N,91.367°E﻿ / 49.767; 91.367﻿ (Llac Uvs: Turgen) | 116831 Ha |
| 769-010 | Llac Uvs | Mongòlia | 50° 20′ N, 92° 53′ E﻿ / ﻿50.333°N,92.883°E﻿ / 50.333; 92.883﻿ (Llac Uvs: Llac Uvs) | 424298 Ha |
| 769-011 | Altan els | Mongòlia | 49° 50′ N, 95° 00′ E﻿ / ﻿49.833°N,95.000°E﻿ / 49.833; 95.000﻿ (Llac Uvs: Altan els) | 148246 Ha |
| 769-012 | Riu Tes | Mongòlia | 50° 28′ N, 93° 45′ E﻿ / ﻿50.467°N,93.750°E﻿ / 50.467; 93.750﻿ (Llac Uvs: Riu Tes) | 97688,5 Ha |

## Referències

* ↑ «Uvs Nuur Basin» (en anglès). UNESCO Culture Sector. [Consulta: 10 abril 2015].
* ↑ «The Ubsunur Hollow». Greenpeace. Arxivat de l'original el 2019-09-26. [Consulta: 7 febrer 2008].
* ↑ «Russia's First World Heritage Site». [Consulta: 31 desembre 2006].
* ↑ «Uvs Nuur Basin, Russian Federation (Tuva) & Mongolia». United Nations Environment Programme. Arxivat de l'original el 2007-09-29. [Consulta: 5 febrer 2008].
* 1 2 3 «The Ubsunur Hollow». Greenpeace. Arxivat de l'original el 2019-09-26. [Consulta: 31 desembre 2006].
* ↑ «The Uvs Nuur Basin: Russian-Mongolian cooperation for Conservation of the World Heritage]». unesco. Arxivat de l'original el 2007-10-20. [Consulta: 5 febrer 2008].
* ↑ «Uvs Nuur Basin». Maps. UNESCO. [Consulta: 8 maig 2017].

## Enllaços externs

* Singing Stones - The Republic of Tuva
* Federation Legislative Survey: juny 1990- desembre 1993
* Surveying the Lop Nor